**projektas**

**reg. Nr. T-187**

**2.29. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2019 M. kovo 20 D. SPRENDIMO NR. T1-48 „dėl maitinimo, medikamentų, patalynės ir aprangos normatyvų pasvalio raJono socialinės globos paslaugas teikiančiose įstaigose patvirtinimo“ pakeitimo**

2019 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 28 punktu, Lietuvos higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 „Dėl Lietuvos higienos normos HN 125:21011 „Suaugusių asmenų stacionarios socialinės globos įstaigos: Bendrieji sveikatos saugos reikalavimai“ patvirtinimo“, 36 punktu, Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija), VII skyriumi, atsižvelgdama į Pasvalio „Riešuto“ mokyklos 2019 m. rugsėjo 4 d. raštą Nr. V3-184 „Dėl maitinimo normų patvirtinimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2019 m. kovo 20 d. sprendimą Nr. T1-48 „Dėl maitinimo, medikamentų, patalynės ir aprangos normatyvų Pasvalio rajono socialinės globos paslaugas teikiančiose įstaigose patvirtinimo“:

1.1. pakeisti sprendimo 1.4 punktą ir jį išdėstyti taip:

„1.4. Pasvalio „Riešuto“ mokyklos Socialinės globos padalinyje:“

1.2. papildyti sprendimo 1.4.1 punktą 1.4.1.3 papunkčiu:

„1.4.1.3. nuo 21 iki 29 metų – 2,70 Eur;“

1.3. papildyti sprendimo 1.4.2 punktą 1.4.2.3 papunkčiu:

„1.4.2.3. nuo 21 iki 29 metų – 3,50 Eur;“.

2. Sprendimas įsigalioja nuo 2019 m. spalio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

R. Ožalinskienė

2019-09-10 tel. ( 8 451) 54 108

Suderinta DVS Nr. RTS-203

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2019 M. kovo 20 D. SPRENDIMO NR. T1-48 „dėl maitinimo, medikamentų, patalynės ir aprangos normatyvų pasvalio raJono socialinės globos paslaugas teikiančiose įstaigose patvirtinimo“ pakeitimo**

2019 m. rugsėjo d.

Pasvalys

**Problemos esmė** Pasvalio rajono savivaldybė tarybos 2019 m. liepos 24 d. sprendimu Nr. T1-149 „Dėl Pasvalio specialiosios mokyklos pavadinimo pakeitimo ir nuostatų patvirtinimo“ buvo pakeistas mokyklos pavadinimas ir nustatyta, kad Socialinės globos padalinyje socialinė globa galės būti teikiama sunkią ir vidutinę negalią turintiems neįgaliems asmenims nuo 7 iki 29 metų amžiaus. Sprendimo pakeitimo esmė: socialinę globą teikianti įstaiga, vadovaudamasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, 28 punktu, steigėjui turi pateikti nustatyti mitybos, medikamentų, patalynės ir aprangos finansiniusnormatyvus.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Vadovaujantis patvirtintais naujais mokyklos nuostatais, sprendime pakeistas socialinės globos gavėjų amžius iki 29 metų amžiaus. Pasvalio „Riešuto“ mokykla pateikė raštą dėl maitinimo išlaidų finansinio normatyvo (parai) vienam socialinės globos gavėjui nuo 21 iki 29 metų amžiaus patvirtinimo. Prašoma vienam dienos socialinės globos gavėjui patvirtinti 2,70 Eur, maitinant 3 kartus per dieną, vienam trumpalaikės (iki 5 parų) socialinės globos gavėjui 3,5 Eur, maitinant 4 kartus per dieną finansinį normatyvą. Medikamentų, patalynės ir aprangos finansinių normatyvų įstaiga pakeisti neprašo.

**3. Skaičiavimai, išlaidų sąmatos, finansavimo šaltiniai.**

Papildomų lėšų dėl šio sprendimo įgyvendinimo mokykla neprašo.

**4. Kokios teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**6. Sprendimo projekto iniciatoriai.**

Pasvalio „Riešuto“ mokykla.

**7. Sprendimo projekto rengimo metu gauti specialistų vertinimai ir išvados.**

Pasvalio „Riešuto“ mokykla pateikė raštą.

RIDEDAMA.Pasvalio „Riešuto“ mokyklos raštas, 1 lapai.

Socialinės paramos ir sveikatos skyriau vedėja Ramutė Ožalinskienė